La Flaca

miniatura|Portada do nº 1
***La Flaca: revista liberal e anticarlista***, ou simplemente ***La Flaca***, foi unha revista española de tipo satírico, de tendencia política republicana e federal, publicada en Barcelona durante o Sexenio Democrático, momento no que a recentemente estreada liberdade de prensa permitiu este tipo de publicacións.

De periodicidade semanal e, normalmente, de catro páxinas editouse en Barcelona, en lingua castelá, entre o 27 de marzo de 1869 e o 3 de marzo de 1876 e a súa difusión chegou a ser internacional ao se vender en Francia, Italia e América. Atribúeselle ser a introdutora da litografía a cor, de xeito habitual, na prensa española que empregaba nas caricaturas satíricas sobre a situación política do momento o que provocou que, dado o seu ideario liberal e anticarlista, sufrira varias suspensións e para evitalas seguiu sendo editadas baixo diferentes cabeceiras como *La Carcajada*, *La Risotada*, *La Risa*, *El Lío*, *La Madeja*, *La Madeja Política*.

Foi considerada como a máis crítica e incisiva das revistas da súa época e entre os seus colaboradores destaca o seu principal caricaturista Tomás Padró i Pedret.

## Análise 
A denominación de *La Flaca* e da imaxe caricaturesca que se representa na primeira páxina, unha matrona escuálida con escudo e coroa de loureiro, acompañada dun león tamén escuálido, ironiza sobre a iconografía imposta durante o século XIX do emparellamento da matrona e o león, símbolos da alianza da monarquía e o pobo, querendo dar a entender que esta alianza quedou reducida á mínima expresión, é dicir, aos ósos.

Tamén se ten indicado que, co título, pretendía replicar a outra publicación, tamén de tipo satírico, pero de ideoloxía falsamente liberal e carlista, *La Gorda* (1868-1870) publicada en Madrid, pois era así como se denominaba coloquialmente a Isabel II.

Nas catro páxinas incluía na primeira e na última ilustracións a cor de tipo caricaturesco sobre as circunstancias políticas do momento, aparecendo os principais dirixentes políticos como Prim, Serrano ou Topete; é dicir, a nova casta política empoleirada pola "Gloriosa", aos que criticaba polas escasas reformas que se levaban a cabo e que estaban a levar a España (representada como unha muller famélica "fraca") ao desastre.

Era furibundamente antimonárquica, anticlerical e antigubernativa, especialmente criticaba a Prim por traer, de novo, a monarquía a España.

## Traxectoria 
Para evitar a censura, foi mudando de cabeceiras segundo a necesidade até distinguir 5 etapas:

## Galería 

Ficheiro:La flaca agosto de 1869.JPG|Caricatura alusiva ao carlismo (agosto 1859)
Ficheiro:1º república española La Flaca 19th century.jpg|Caricatura da IªRepública, publicada en 1873. Pi i Margall vese desbordado polo federalismo, representado nos cativos ataviados cos distintos traxes regionais, mentres Castelar intenta pór orde instruíndo os alumnos.
Ficheiro:Caricatura etapas del sexenio La Flaca 1874.jpg|Caricatura alusiva ao Sexenio Democrático
Ficheiro:Caricatura subasta rey La Flaca.jpg|Caricatura alusiva sobre a procura de pretendientes como rei.
Ficheiro:Prim, Serrano & Topete Subasta Corona, La Flaca (1869).JPG|Caricatura alusiva á poxa da monarquía.
Ficheiro:Independencia de Cuba, revista la flaca, 1873..jpg|Caricatura alusiva a independencia de Cuba
Ficheiro:La esp Rep. Federal, Rep. Unitaria (2).JPG|Caricatura sobre as disputas entre a república unitaria e a república federal

## Notas 
## Véxase tamén 
### Bibliografía 
* Almuíña, Celso (2015). Laguna Platero, Antonio; Reig Cruañes, Pepe, eds. "La prensa satírica como instrumento de crítica política durante el siglo XIX". En: *El humor en la historia de la comunicación en Europa y América*. Col. Estudios. Nº 146 (Cuenca: Ediciones de la Universidad de Castilla-La Mancha). pp. 33–34. ISBN 978-84-9044-131-2]].

### Outros artigos 
* La Gorda

### Ligazóns externas 
* Ficha de La Flaca en ARCA (Arxiu de Revistes Catalanes Antigües).